title: 2014/479/EU: Odluka Vijeća od 14. srpnja 2014. o usklađivanju naknada predviđenih u Odluci 2007/829/EZ o pravilima koja se primjenjuju na nacionalne stručnjake i vojno osoblje koji su upućeni u Glavno tajništvo Vijeća

text:
               21.7.2014

               HR

               Službeni list Europske unije

               L 215/2

         ODLUKA VIJEĆA
   od 14. srpnja 2014.
   o usklađivanju naknada predviđenih u Odluci 2007/829/EZ o pravilima koja se primjenjuju na nacionalne stručnjake i vojno osoblje koji su upućeni u Glavno tajništvo Vijeća

      (2014/479/EU)

   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 41. stavak 1.,
   uzimajući u obzir Ugovor o funkcioniranju Europske unije, a posebno njegov članak 240. stavak 2.,
   uzimajući u obzir Odluku Vijeća 2007/829/EZ od 5. prosinca 2007. o pravilima koja se primjenjuju na nacionalne stručnjake i vojno osoblje koji su upućeni Glavnom tajništvu Vijeća (1), a posebno njezin članak 15. stavak 6,
   budući da:

               (1)

               Člankom 15. stavkom 6. Odluke 2007/829/EZ predviđa se da se dnevne i mjesečne naknade za nacionalne stručnjake i vojno osoblje koji su upućeni u Glavno tajništvo Vijeća trebaju usklađivati svake godine bez retroaktivnog učinka na temelju usklađivanja osnovnih plaća dužnosnika Unije u Bruxellesu i Luxembourgu.

               (2)

               Uredbom (EU) br. 423/2014 Europskog parlamenta i Vijeća (2) usklađuju se za 0,8 %, s učinkom od 1. srpnja 2012., primitci od rada i mirovine dužnosnika i ostalih službenika Europske unije.

               (3)

               Odluku 2007/829/EZ trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2007/829/EZ mijenja se kako slijedi:

               1.

               U članku 15. stavku 1. iznosi 31,92 EUR i 127,65 EUR zamjenjuju se s 32,18 EUR odnosno 128,67 EUR.

               2.

               U članku 15. stavku 2. tablica se zamjenjuje sljedećim:

                           „Udaljenost između mjesta podrijetla i mjesta upućivanja (u km)

                           Iznos u EUR

                           0 – 150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04”

         Članak 2.
   Ova Odluka stupa na snagu prvog dana mjeseca koji slijedi nakon dana donošenja.

      Sastavljeno u Bruxellesu 14. srpnja 2014.

            Za Vijeće

            Predsjednik

         M. MARTINA

      (1)  SL L 327, 13.12.2007., str. 10.

      (2)  Uredba (EU) br. 423/2014 Europskog parlamenta i Vijeća od 16. travnja 2014. o usklađivanju, s učinkom od 1. srpnja 2012., primitaka od rada i mirovina dužnosnika i drugih službenika Europske unije te korektivnih koeficijenata koji se primjenjuju na te primitke od rada i mirovine (SL L 129, 30.4.2014., str. 12.).


title: 94/800/EZ: Odluka Vijeća od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986. – 1994.)

text:
               11/Sv. 74

               HR

               Službeni list Europske unije

               3

         31994D0800

               L 336/1

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 1994.
   o sklapanju u ime Europske zajednice, s obzirom na pitanja iz njezine nadležnosti,sporazuma postignutih u Urugvajskom krugu multilateralnih pregovora (1986. –1994.)
   (94/800/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke43., 54., 57., 66., 75., članak 84. stavak 2., članke 99., 100., 100.a, 113. i 235.,zajedno s drugim podstavkom njegova članka 228. stavka 3.,
   uzimajući u obzir prijedlog Komisije,
   uzimajući u obzir mišljenje Gospodarskog i socijalnog odbora (1),
   uzimajući u obzir suglasnost Europskog parlamenta (2),
   budući da su multilateralni pregovori o trgovini započeti u okviru GATT-a, premaMinistarskoj deklaraciji iz Punta del Este od 20. rujna1986., doveli do Završnog akta koji utjelovljuje rezultateUrugvajskog kruga multilateralnih pregovora o trgovini;
   budući da su predstavnici Zajednice i država članica potpisali Završni akt kojiutjelovljuje rezultate Urugvajskog kruga multilateralnih pregovora o trgovini i,podložno sklapanju, Sporazum o osnivanju Svjetske trgovinske organizacije uMarakešu 15. travnja 1994.;
   budući da uzajamne koncesije i obveze koje su dogovorene pregovorima od straneKomisije u ime Europske zajednice i njezinih država članica, utjelovljena umultilateralnim sporazumima iz Završnog akta, općenito predstavljajuzadovoljavajući i uravnotežen ishod;
   budući da je nadalje u posebnim višestranim sporazumima iz Priloga 4. Sporazuma oosnivanju Svjetske trgovinske organizacije utvrđeno više uzajamnih koncesija iobveza dogovorenih pregovorima od strane Komisije u ime Europske zajednice injezinih država članica i nekih zemalja koje su stranke u pregovorima;
   budući da su neke koncesije i obveze vezane za goveđe meso dogovorene bilateralnos Urugvajem paralelno s Urugvajskim krugom;
   budući da se nadležnost Zajednice za sklapanje međunarodnih sporazuma ne izvodisamo iz izričite dodjele Ugovorom, već se može također izvesti iz drugihodredaba Ugovora i iz akata donesenih sukladno odredbama institucijaZajednice;
   budući da kod pravila Zajednice koja su donesena da bi se postigli ciljeviUgovora, države članice ne mogu, izvan sustava zajedničkih institucija, preuzetiobveze koje bi mogle utjecati na spomenuta pravila ili promijeniti njihovopodručje primjene;
   budući da dio obveza koje su sadržane u Sporazumu o osnivanju Svjetske trgovinskeorganizacije, uključujući njegove Priloge, spada pod nadležnost Zajednicesukladno članku 113. Ugovora; budući da, nadalje, od ostatka navedenih obvezaneke utječu na pravila Zajednice usvojena na temelju članaka 43., 54., 57., 66.,75., članka 84. stavka 2., članaka 99., 100, 100.a i 235. stoga ih može preuzetisamo Zajednica;
   budući da je, osobito, korištenje članaka 100. i 235. Ugovora kao pravnog temeljaza ovu Odluku opravdano u mjeri u kojoj Sporazum o osnivanju Svjetske trgovinskeorganizacije, uključujući njegove Priloge, utječe na Direktivu Vijeća 90/434/EEZod 23. srpnja 1990. o zajedničkom sustavuoporezivanja koji se primjenjuje na spajanja, podjele, prijenose imovine izamjene dionica trgovačkih društava različitih država članica (3), Direktivu Vijeća 90/435/EEZ od 23. srpnja1990. o zajedničkom sustavu oporezivanja koji se primjenjuje namatična društva i društva kćeri različitih država članica (4), koja se temelji na članku 100. Ugovora, Uredbu Vijeća (EZ) br. 40/94 od20. prosinca 1993. o žigu Zajednice (5), koja se temelji na članku 235. Ugovora;
   budući da u pravu Zajednice još nije donijet niti jedan akt na temelju članka73.c Ugovora;
   budući da Sporazum o osnivanju Svjetske trgovinske organizacije, uključujućinjegove Priloge, po svojoj naravi nije takav da bi se na njega izravno pozivalou sudovima Zajednice ili država članica,
   ODLUČILO JE KAKO SLIJEDI:
   Članak 1.
   1.   Ovime se u ime Europske zajednice potvrđuju sljedeći multilateralnisporazumi i akti s obzirom na onaj njihov dio koji spada u nadležnostEuropske zajednice:

               —

               Sporazum o osnivanju Svjetske trgovinske organizacije te takođersporazumi iz Priloga 1., 2., i 3. navedenog Sporazuma;

               —

               ministarske odluke i izjave i Sporazum o obvezama u financijskimuslugama koji se javljaju u Završnom aktu Urugvajskog kruga.

         2.   Tekstovi sporazuma i akata iz ovog članka prilažu se ovoj Odluci.
   3.   Predsjednik Vijeća ovime se ovlašćuje odrediti osobu opunomoćenu zapoduzimanje mjere iz članka XIV. Sporazuma o osnivanju Svjetske trgovinskeorganizacije kako bi se Europsku zajednicu obvezalo u pogledu onog dijelaSporazuma koji potpada pod njezinu nadležnost.
   Članak 2.
   1.   Višestrani sporazumi iz Priloga 4. Sporazumu o osnivanju Svjetske trgovinskeorganizacije ovime se potvrđuju u ime Europske zajednice u pogledu onog njihovadijela koji potpada pod nadležnost Europske zajednice.
   2.   Tekstovi Sporazuma iz ovog članka priloženi su ovoj Odluci.
   3.   Predsjednik Vijeća ovime se ovlašćuje odrediti osobu opunomoćenu zapoduzimanje mjere određene sporazumima iz ovog članka kako bi se Europskuzajednicu obvezalo u pogledu onog dijela sporazuma koji potpada pod njezinunadležnost.
   Članak 3.
   1.   Sporazum o govedini sklopljen s Urugvajem ovime se potvrđuje u ime Europskezajednice.
   2.   Tekst navedenog Sporazuma priložen je ovoj Odluci.
   3.   Predsjednik Vijeća ovime se ovlašćuje odrediti osobu opunomoćenu zapotpisivanje Sporazuma kako bi se obvezalo Europsku zajednicu.

      Sastavljeno u Bruxellesu 22. prosinca 1994.

            Za Vijeće

            Predsjednik

         H. SEEHOFER

      (1)  Mišljenje doneseno 23. studenoga 1994. (još nijeobjavljeno u Službenom listu).

      (2)  Suglasnost donesena 14. prosinca 1994. (još nijeobjavljena u Službenom listu).

      (3)  SLL 225, 20.8.1990., str. 1.

      (4)  SLL 225, 20.8.1990., str. 6.

      (5)  SLL 11, 14.1.1994., str. 1.


title: 2014/780/EU: Odluka Vijeća od 7. studenoga 2014. o imenovanju luksemburškog člana Europskoga gospodarskog i socijalnog odbora

text:
               12.11.2014

               HR

               Službeni list Europske unije

               L 327/5

         ODLUKA VIJEĆA
   od 7. studenoga 2014.
   o imenovanju luksemburškog člana Europskoga gospodarskog i socijalnog odbora

      (2014/780/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog luksemburške vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euroatom o imenovanju članova Europskog gospodarskog i socijalnog odbora za razdoblje od 21. rujna 2010. do 20. rujna 2015. (1). Dana 7. studenoga 2012., Odlukom Vijeća 2012/694/EU (2), g. Christophe ZEEB imenovan je članom do 20. rujna 2015.

               (2)

               Jedno mjesto u Europskom gospodarskom i socijalnom odboru postalo je slobodno po isteku mandata g. Christophea ZEEBA,

         DONIJELO JE OVU ODLUKU:
   Članak 1.
   Ovime se g. Henri WAGENER, Conseiller à la Fedil-Business Federation Luxembourg, imenuje članom Europskog gospodarskog i socijalnog odbora do kraja tekućeg mandata koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 251, 25.9.2010., str. 8.

      (2)  SL L 310, 9.11.2012., str. 50.


title: Odluka br. 1622/2006/EZ Europskog parlamenta i Vijeća od 24. listopada 2006. o utvrđivanju djelovanja Zajednice za manifestaciju Europska prijestolnica kulture za godine od 2007. do 2019.

text:
               16/Sv. 002

               HR

               Službeni list Europske unije

               44

         32006D1622

               L 304/1

               SLUŽBENI LIST EUROPSKE UNIJE

               24.10.2006.

      ODLUKA br. 1622/2006/EZ EUROPSKOG PARLAMENTA I VIJEĆA

   od 24. listopada 2006.
   o utvrđivanju djelovanja Zajednice za manifestaciju Europska prijestolnica kulture za godine od 2007. do 2019.
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 151.,
   uzimajući u obzir prijedlog Komisije,
   uzimajući u obzir mišljenje Odbora regija (1),
   u skladu s postupkom utvrđenim u članku 251. Ugovora (2),
   budući da:

               (1)

               Odlukom br. 1419/1999/EZ Europskog parlamenta i Vijeća (3) utvrđeno je djelovanje Zajednice za manifestaciju Europska prijestolnica kulture za godine od 2005. do 2019.

               (2)

               Studija rezultata postignutih manifestacijom Europski grad kulture do 2004. pokazala je da je događaj imao pozitivan učinak u smislu medijskog odaziva, razvoja kulture i turizma te priznanja koju stanovnici pridaju važnosti imenovanja svoga grada; međutim, to je djelovanje potrebno poboljšati, osobito s obzirom na njezin dugoročan učinak na kulturni razvoj određenog grada i regije.

               (3)

               Ako se gradovima omogući uključivanje okolne regije, uključujući i otoke, moguće je doprijeti do šire javnosti i povećati učinak manifestacije.

               (4)

               Dionici manifestacije istaknuli su poteškoće u postupku odabira koji je utvrđen Odlukom br. 1419/1999/EZ, i preporučili praćenje prijedloga, osobito s ciljem jačanja njihove europske dimenzije, poboljšanja konkurentnosti i redefiniranja uloge povjerenstva.

               (5)

               Važnost i učinak manifestacije Europska prijestolnica kulture iziskuje uvođenje mješovitog postupka odabira koji obuhvaća nacionalnu i europsku razinu te uvođenje izraženog elementa praćenja i savjetovanja s ciljem uključivanja nacionalnog elementa i osnaženja europske dimenzije.

               (6)

               Pripremna faza manifestacije od ključne je važnosti za njezin uspjeh u skladu s ciljevima djelovanja

               (7)

               Kako bi se zajamčila europska dodana vrijednost djelovanja, potrebna je faza praćenja nakon imenovanja, u kojoj se najprije posvećuje briga ispunjavanju kriterija utvrđenih za kulturni program te potom osigurava stručno savjetovanje i pomoć.

               (8)

               Trebalo bi osnovati povjerenstvo sastavljeno od šest nacionalnih i sedam europskih stručnjaka; cjelokupno povjerenstvo koji broji 13 stručnjaka (povjerenstvo za odabir) trebalo bi pratiti fazu odabira sve do imenovanja grada; samo sedam europskih stručnjaka u povjerenstvu (povjerenstvo za praćenje i savjetovanje) trebalo bi pratiti postupak praćenja i savjetovati Europske prijestolnice kulture tijekom faze praćenja do početka manifestacije.

               (9)

               Radi pružanja potpore i pomoći kandidatima i imenovanim gradovima, trebalo bi uspostaviti internetsku stranicu na temu Europske prijestolnice kulture (prijava, odabir, provedba i poveznice), koju će Komisija neprekidno održavati i redovito ažurirati.

               (10)

               Važno je poticati širenje dobre prakse, osobito kako bi se zajamčila europska dodana vrijednost djelovanja. Stoga bi trebalo poticati mreže dosadašnjih službenih Europskih prijestolnica kulture da preuzmu konstruktivnu ulogu u razmjeni svojih iskustava i najbolje prakse s budućim Europskim prijestolnicama kulture, posebno na temelju razmjene tijekom pripremne faze.

               (11)

               Važno je nagraditi kakvoću programa u smislu ciljeva i kriterija djelovanja te osobito europske dodane vrijednosti dodjelom novčane nagrade.

               (12)

               Kako bi se zajamčio dugoročan učinak manifestacije Europska prijestolnica kulture, poželjno je koristiti inicijativu te strukture i kapacitete koje ona stvara kao temelj za strategiju trajnog razvoja kulture navedenih gradova.

               (13)

               Kako bi se trećim zemljama omogućilo sudjelovanje u europskim kulturnim inicijativama, trebalo bi razmotriti uvođenje Europskog mjeseca kulture (4) ili slične inicijative.

               (14)

               Za postupak imenovanja utvrđen u ovoj Odluci potrebno je šestogodišnje razdoblje provedbe; šestogodišnje razdoblje ne može biti zajamčeno za godine 2011. i 2012. budući da ova Odluka stupa na snagu 2007. Stoga je za te godine predviđen postupak imenovanja.

               (15)

               Radi jasnoće, trebalo bi staviti izvan snage Odluku br. 1419/1999/EZ i zamijeniti je ovom Odlukom,

         ODLUČILI SU:
   Članak 1.
   Predmet
   Ovime se uspostavlja djelovanje Zajednice Europska prijestolnica kulture kako bi se naglasilo bogatstvo i raznolikost europskih kultura i njihove zajedničke osobine te poticalo veće međusobno razumijevanje europskih građana.
   Članak 2.
   Pristup djelovanju
   1.   Gradovi u državama članicama i zemljama koje pristupaju Europskoj uniji nakon 31. prosinca 2006. mogu biti imenovani Europskim prijestolnicama kulture na godinu dana redoslijedom navedenim u Prilogu.
   2.   Imenovanje se odnosi na jedan grad u svakoj državi članici navedenoj u popisu Priloga.
   Kronološki redoslijed naveden u popisu može biti izmijenjen na temelju međusobnog dogovora navedenih država članica.
   Članak 3.
   Prijave
   1.   Svaka prijava obuhvaća kulturni program s europskom dimenzijom koji se pretežno temelji na kulturnoj suradnji, u skladu s ciljevima i djelovanjem predviđenima člankom 151. Ugovora.
   2.   Kulturni program manifestacije priprema se posebno za godinu Europske prijestolnice kulture, s naglaskom na europsku dodanu vrijednost u skladu s kriterijima utvrđenima u članku 4.
   3.   Program mora biti u skladu s nacionalnim kulturnim strategijama ili politikama relevantne države članice ili, kada je to primjenjivo na temelju institucionalnih aranžmana države članice, regionalnim kulturnim strategijama ako takve strategije ili politike nemaju za cilj ograničenje broja gradova koji se mogu razmatrati za imenovanje Europskim prijestolnicama kulture na temelju ove Odluke.
   4.   Program traje godinu dana. Imenovani gradovi mogu zatražiti kraće razdoblje u opravdanim slučajevima.
   5.   Potrebno je uspostaviti vezu između programa imenovanih gradova iste godine.
   6.   Gradovi mogu odlučiti uključiti svoje okolne regije u programe.
   Članak 4.
   Kriteriji za kulturni program
   Kulturni program mora zadovoljiti sljedeće kriterije, podijeljene u dvije kategorije nazvane Europska dimenzija i Grad i građani:

               1.

               Vezano za kategoriju Europska dimenzija, program mora:

                           (a)

                           poticati suradnju između kulturnih izvođača, umjetnika i gradova iz određenih država članica i drugih država članica u bilo kojem području kulture;

                           (b)

                           istaknuti bogatstvo kulturne raznolikosti u Europi;

                           (c)

                           staviti u prvi plan zajedničke aspekte europskih kultura.

               2.

               Vezano za kategoriju Grad i građani, program mora:

                           (a)

                           poticati sudjelovanje građana koji žive u gradu i okolici te povećati njihovo zanimanje kao i zanimanje građana iz inozemstva;

                           (b)

                           biti održiv i biti sastavnim dijelom dugoročnog kulturnog i socijalnog razvoja grada.

         Članak 5.
   Podnošenje prijava
   1.   Poziv za podnošenje prijava objavljuje svaka predmetna država članica najkasnije šest godina prije početka dotične manifestacije.
   Svaki poziv za podnošenje prijava namijenjen gradovima koji se kandidiraju za titulu mora upućivati na kriterije utvrđene u članku 4. i upute koje su na raspolaganju na internetskoj stranici Komisije.
   Rok za podnošenje prijava u okviru svakog poziva za podnošenje prijava iznosi najkasnije deset mjeseci od objave.
   Prijava podnesena na temelju poziva za podnošenje prijava sadrži nacrt programa koji grad kandidat namjerava ostvariti u zadanoj godini.
   2.   Navedena država članica obavješćuje Komisiju o prijavama.
   Članak 6.
   Povjerenstvo za odabir
   1.   Za svaku predmetnu državu članicu osniva se povjerenstvo za odabir koji ocjenjuje prijave gradova kandidata. Svako povjerenstvo predlaže imenovanje jednoga grada u navedenoj državi članici.
   2.   Svako povjerenstvo za odabir ima 13 članova, od kojih sedmoro imenuju europske institucije u skladu s člankom 4. Preostalih šestoro članova imenuje predmetna država članica uz savjetovanje s Komisijom. Predmetna država članica potom imenuje povjerenstvo za odabir. Povjerenstvo imenuje svog predsjednika iz redova članova koje su imenovali Europski parlament, Vijeće, Komisija i Odbor regija.
   3.   Članovi povjerenstva za odabir neovisni su stručnjaci koji nisu u sukobu interesa u odnosu na gradove koji su se odazvali na poziv za podnošenje prijava, i posjeduju značajno iskustvo i stručnost u području kulture, kulturnom razvoju gradova ili organizaciji Europske prijestolnice kulture.
   4.   Europske institucije imenuju članove povjerenstva za odabir na tri godine kako slijedi: dva člana imenuje Europski parlament, dva Vijeće, dva Komisija i jednog člana Odbor regija. Iznimno, u prvoj godini u kojoj je ova Odluka na snazi, dva stručnjaka imenuje Komisija na jednu godinu, dva Europski parlament na dvije godine, dva Vijeće na tri godine, i jednog stručnjaka Odbor regija na tri godine.
   Članak 7.
   Predodabir
   1.   Svaka predmetna država članica saziva relevantno povjerenstvo za odabir iz članka 6. na predizborni sastanak najkasnije pet godina prije početka manifestacije.
   2.   Povjerenstvo za odabir ocjenjuje prijave gradova koji su se odazvali na poziv za podnošenje prijava u skladu s kriterijima utvrđenima u članku 4.
   Povjerenstvo sastavlja popis gradova kandidata koji su ušli u uži izbor, sastavlja izvješće o prijavama gradova kandidata i daje preporuke gradovima kandidatima navedenima u popisu.
   3.   Povjerenstvo za odabir dostavlja svoje izvješće predmetnoj državi članici i Komisiji. Svaka predmetna država članica formalno odobrava popis koji se temelji na izvješću povjerenstva za odabir.
   Članak 8.
   Konačni odabir
   1.   Gradovi kandidati koji su ušli u uži izbor dopunjuju svoje prijave i dostavljaju ih predmetnim državama članicama, koje ih potom prosljeđuju Komisiji.
   2.   Devet mjeseci nakon predizbornog sastanka, svaka od predmetnih država članica saziva relevantno povjerenstvo za odabir radi konačnog odabira.
   3.   Povjerenstvo za odabir ocjenjuje izmijenjene programe gradova kandidata koji su ušli u uži izbor sukladno kriterijima ovog djelovanja i preporukama vijeća pripremljenima tijekom predizbornog sastanka.
   4.   Povjerenstvo za odabir izdaje izvješće o programima gradova kandidata koji su ušli u uži izbor zajedno s preporukom za imenovanje jednog grada u predmetnoj državi članici Europskom prijestolnicom kulture.
   Izvješće sadrži i preporuke odabranom gradu u vezi s napretkom i mjerama koje je potrebno provesti do dotične godine ako ga Vijeće imenuje Europskom prijestolnicom kulture.
   Izvješće se dostavlja predmetnoj državi članici i Komisiji te objavljuje na internetskoj stranici Komisije.
   Članak 9.
   Imenovanje
   1.   Svaka od predmetnih država članica nominira jedan grad za Europsku prijestolnicu kulture i o tome izvješćuje Europski parlament, Vijeće, Komisiju i Odbor regija najkasnije četiri godine prije početka manifestacije.
   Obavijesti je potrebno priložiti obrazloženje nominacije koja se temelji na izvješćima povjerenstva za odabir.
   Pri nominaciji potrebno je uzeti u obzir preporuke koje je izdalo povjerenstvo za odabir.
   2.   Europski parlament može poslati mišljenje Komisiji najkasnije tri mjeseca od primitka nominacija predmetnih država članica.
   3.   U skladu s preporukom Komisije sastavljenom uz uvažavanje mišljenja Europskog parlamenta i obrazloženjima koja se temelje na izvješćima povjerenstava za odabir, Vijeće službeno imenuje predmetne gradove Europskim prijestolnicama kulture za godinu za koju su nominirani.
   Članak 10.
   Povjerenstvo za praćenje i savjetovanje
   1.   Osniva se povjerenstvo za praćenje i savjetovanje u svrhu praćenja provedbe ciljeva i kriterija djelovanja te davanja potpore i savjeta Europskim prijestolnicama kulture od trenutka imenovanja do početka manifestacije Europska prijestolnica kulture.
   2.   Povjerenstvo se sastoji od sedmoro stručnjaka koje imenuju Europski parlament, Vijeće, Komisija i Odbor regija kako je utvrđeno u članku 6. stavku 4. Osim toga, predmetna država članica može imenovati jednog promatrača u to povjerenstvo
   3.   Predmetni gradovi dostavljaju Komisiji izvješća o napretku najkasnije tri mjeseca prije sastanaka povjerenstva.
   4.   Komisija saziva povjerenstvo i predstavnike predmetnoga grada. Povjerenstvo se saziva zbog dva razloga: radi davanja savjeta o pripremama za manifestaciju i praćenja njihova stanja kako bi se gradovima pomoglo pripremiti program visoke kakvoće s izraženom europskom dimenzijom. Povjerenstvo se prvi put sastaje najkasnije dvije godine prije manifestacije; njegov drugi sastanak odvija se najkasnije osam mjeseci prije manifestacije.
   5.   Nakon svakog sastanka povjerenstvo izdaje izvješće o stanju priprema za manifestaciju i mjerama koje je potrebno poduzeti. Posebna se pozornost u izvješćima posvećuje europskoj dodanoj vrijednosti manifestacije u skladu s kriterijima navedenima u članku 4. i preporukama utvrđenima u izvješću povjerenstva za odabir te povjerenstva za praćenje i savjetovanje.
   6.   Izvješća se šalju Komisiji i gradovima te predmetnim državama članicama i objavljuju na internetskoj stranici Komisije.
   Članak 11.
   Nagrada
   Na temelju izvješća koje je pripremilo povjerenstvo za praćenje i savjetovanje nakon drugog sastanka sukladno članku 10. stavku 4., gradovima koji su imenovani, Komisija dodjeljuje novčanu nagradu u čast Meline Mercouri ako zadovoljavaju kriterije utvrđene u članku 4. i ako su proveli preporuke povjerenstva za odabir te povjerenstva za praćenje i savjetovanje. Nagrada se dodjeljuje u cijelosti najkasnije tri mjeseca prije početka relevantne godine.
   Članak 12.
   Evaluacija
   Komisija svake godine osigurava vanjsku i neovisnu evaluaciju rezultata manifestacije Europska prijestolnica kulture iz prethodne godine u skladu s ciljevima i kriterijima djelovanja navedenima u ovoj Odluci.
   Komisija dostavlja izvješće o evaluaciji Europskom parlamentu, Vijeću i Odboru regija do kraja godine koja slijedi nakon manifestacije Europska prijestolnica kulture.
   Članak 13.
   Stavljanje izvan snage
   Ovime se stavlja izvan snage Odluka br. 1419/1999/EZ. Međutim, ta se Odluka i dalje primjenjuje na gradove koji su imenovani Europskim prijestolnicama kulture za 2007., 2008. i 2009.
   Članak 14.
   Prijelazne odredbe
   1.   Gradovi imenovani Europskim prijestolnicama kulture za 2010. na temelju Odluke br. 1419/1999/EZ podliježu postupku praćenja utvrđenom u članku 10. ove Odluke. Komisija dodjeljuje novčanu nagradu imenovanim gradovima na temelju članka 11. ove Odluke.
   2.   Odstupajući od članaka 3. do 9., na imenovanja Europskih prijestolnica kulture za godine 2011. i 2012. primjenjuje se sljedeći postupak odlučivanja:

               (a)

               Gradovi u državama članicama imenuju se Europskim prijestolnicama kulture kako je određeno u Prilogu.

               (b)

               Svaka država članica predlaže, kako je određeno u Prilogu, nominaciju jednog ili više gradova Europskom parlamentu, Vijeću, Komisiji i Odboru regija.

               (c)

               Nominacija se predlaže najkasnije četiri godine prije početka dotične manifestacije, a moguće joj je priložiti preporuku predmetne države članice.

               (d)

               Komisija svake godine sastavlja povjerenstvo za odabir koje izdaje izvješće o nominaciji ili nominacijama, koje se ocjenjuju sa stajališta ciljeva i značajki ovog djelovanja.

               (e)

               Povjerenstvo za odabir čini sedmoro vodećih neovisnih osoba koji su stručnjaci u područje kulture, od kojih dva imenuje Europski parlament, dva Vijeće, dva Komisija i jednog Odbor regija.

               (f)

               Povjerenstvo za odabir šalje svoje izvješće Komisiji, Europskom parlamentu i Vijeću.

               (g)

               Europski parlament može Komisiji poslati mišljenje o nominaciji ili nominacijama najkasnije tri mjeseca od primitka izvješća.

               (h)

               U skladu s preporukom Komisije sastavljenom uz uvažavanje mišljenja Europskog parlamenta i izvješća povjerenstva za odabir, Vijeće službeno imenuje predmetni grad Europskom prijestolnicom kulture za godinu za koju je nominiran.

         3.   Odstupajući od članka 4., kriteriji utvrđeni u članku 3. i Prilogu II. Odluci br. 1419/1999/EZ primjenjuju se u slučaju Europskih prijestolnica kulture za 2010., 2011. i 2012., osim ako predmetni grad ne odluči temeljiti svoj program na kriterijima utvrđenima u članku 4. ove Odluke.
   Članak 15.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   Primjenjuje od 1. siječnja 2007., izuzev članka 5. koji se primjenjuje od 23. studenoga 2006.

      Sastavljeno u Strasbourgu 24. listopada 2006.

            Za Europski parlament

            Predsjednik

         J. BORRELL FONTELLES

            Za Vijeće

            Predsjednik

         P. LEHTOMÄKI

      (1)  SL C 115, 16.5.2006., str. 56.

      (2)  Mišljenje Europskog parlamenta od 5. travnja 2006. (još nije objavljeno u Službenom listu) i Odluka Vijeća od 25. rujna 2006.

      (3)  SL L 166, 1.7.1999., str. 1. Odluka kako je izmijenjena Odlukom br. 649/2005/EZ (SL L 117, 4.5.2005., str. 20.).

      (4)  Zaključci sastanka ministara kulture koji su se sastali u okviru Vijeća od 18. svibnja 1990. o budućim uvjetima za imenovanje Europskom prijestolnicom kulture i o posebnoj manifestaciji Europski mjesec kulture (SL C 162, 3.7.1990., str. 1.).
   PRILOG
   Redoslijed prava na nominiranje Europske prijestolnice kulture (1)

               2007.

               Luksemburg

               Rumunjska (2)

               2008.

               Ujedinjena Kraljevina

               2009.

               Austrija

               Litva

               2010.

               Njemačka

               Mađarska

               2011.

               Finska

               Estonija

               2012.

               Portugal

               Slovenija

               2013.

               Francuska

               Slovačka

               2014.

               Švedska

               Latvija

               2015.

               Belgija

               Češka

               2016.

               Španjolska

               Poljska

               2017.

               Danska

               Cipar

               2018.

               Nizozemska

               Malta

               2019.

               Italija

               Bugarska (3)

      (1)  Irska je imala pravo nominirati Europsku prijestolnicu kulture 2005., a Grčka 2006.

      (2)  U skladu s Odlukom br. 1419/1999/EZ, rumunjski grad Sibiu imenovan je Europskom prijestolnicom kulture za 2007. godinu.

      (3)  Podložno pristupanju Europskoj uniji, Bugarska će sudjelovati u manifestaciji Europska prijestolnica kulture 2019. godine.


title: 2014/81/EU: Odluka Vijeća od 11. veljače 2014. o imenovanju njemačkog zamjenika člana Odbora regija

text:
               14.2.2014

               HR

               Službeni list Europske unije

               L 44/50

      ODLUKA VIJEĆA

   od 11. veljače 2014.
   o imenovanju njemačkog zamjenika člana Odbora regija
   (2014/81/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto zamjenika člana u Odboru regija slobodno je po isteku mandata gđe Ursule MÄNNLE,

         DONIJELO JE OVU ODLUKU:
   Članak 1.
   Ovime se sljedeća osoba imenuje zamjenikom člana Odbora regija do kraja tekućeg mandata, koji istječe 25. siječnja 2015.:

               —

               Dr. Franz RIEGER, Mitglied des Landtags.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 11. veljače 2014.

            Za Vijeće

            Predsjednik

         E. VENIZELOS

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: 2009/892/EZ: Odluka Vijeća od 30. studenoga 2009. o pružanju makrofinancijske pomoći Srbiji

text:
               11/Sv. 119

               HR

               Službeni list Europske unije

               78

         32009D0892

               L 320/9

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o pružanju makrofinancijske pomoći Srbiji
   (2009/892/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   nakon savjetovanja s Gospodarskim i financijskim odborom,
   budući da:

               (1)

               Odnosi Srbije i Europske unije (EU) razvijaju se unutar okvira Procesa stabilizacije i pridruživanja te Europskog partnerstva; Srbija i Komisija potpisale su 29. travnja 2008. Sporazum o stabilizaciji i pridruživanju te Privremeni sporazum o trgovini i trgovinskim pitanjima.

               (2)

               Od druge polovice 2008. gospodarstvo Srbije sve više pogađa međunarodna financijska kriza, uz pad proizvodnje, smanjenje fiskalnih prihoda te povećanja potrebe za vanjskim financiranjem.

               (3)

               Financijska pomoć Međunarodnog monetarnog fonda (MMF-a) daje potporu gospodarskoj stabilizaciji i oporavku Srbije. U studenom 2008. nadležna tijela Srbije postigla su početni dogovor s MMF-om oko novog stand-by aranžmana koji je odobren u siječnju 2009.

               (4)

               Nakon daljnjeg pogoršanja gospodarske situacije i nužne izmjene temeljnih gospodarskih pretpostavki programa, kao i zbog povećanih potreba za vanjskim financiranjem, u ožujku 2009. postignut je dogovor između Srbije i MMF-a o pretvaranju stand-by aranžmana u program isplate u iznosu od 3 milijarde eura, kojeg je Izvršni odbor MMF-a odobrio 15. svibnja 2009.

               (5)

               Komisija namjerava u 2009. i 2010. dati bespovratna sredstva u okviru Instrumenta pretpristupne pomoći (IPA) u ukupnom iznosu od 100 milijuna eura kao potporu proračunu.

               (6)

               S obzirom na pogoršanje gospodarske situacije i izgleda Srbija je zatražila dodatnu makrofinancijsku pomoć Zajednice.

               (7)

               S obzirom da u platnoj bilanci Srbije iz 2010. preostaje zaostali financijski jaz, makrofinancijska pomoć smatra se prikladnim odgovorom na zahtjev Srbije za potporom gospodarskoj stabilizaciji u aktualnim izvanrednim okolnostima, u kombinaciji s postojećim programom MMF-a. Očekuje se da će i ova makrofinancijska pomoć doprinijeti smanjenju potreba za proračunskim financiranjem.

               (8)

               Kako bi se osigurala učinkovita zaštita financijskih interesa Zajednice vezano uz ovu financijsku pomoć, nužno je da Srbija predvidi odgovarajuće mjere u pogledu sprečavanja i borbe protiv prijevara, korupcije i svih drugih nepravilnosti povezanih s ovom pomoći, kao i kontrole Komisije i revizije Revizorskog suda.

               (9)

               Isplata makrofinancijske pomoći Zajednice ne dovodi u pitanje ovlasti proračunskog tijela.

               (10)

               Predmetnom pomoći trebala bi upravljati Komisija uz savjetovanje s Gospodarskim i financijskim odborom.

               (11)

               Ugovor za donošenje ove Odluke ne predviđa druge ovlasti osim onih iz članka 308.,

         ODLUČILO JE:
   Članak 1.
   1.   Radi pružanja potpore gospodarskoj stabilizaciji Srbije i smanjenja platnobilančnih i proračunskih potreba, kako je određeno u postojećem MMF-ovom programu, Zajednica Srbiji stavlja na raspolaganje makrofinancijsku pomoć u obliku kreditnih sredstava s maksimalnim iznosom glavnice od 200 milijuna eura i maksimalnim prosječnim rokom dospijeća od 15 godina.
   2.   U tu svrhu Komisija je ovlaštena posuditi potrebna sredstva u ime Zajednice.
   3.   Komisija upravlja isplatom financijske pomoći Zajednice uz blisku suradnju s Gospodarskim i financijskim odborom, na način sukladan sporazumima ili dogovorima između MMF-a i Srbije.
   4.   Financijska pomoć Zajednice stavlja se na raspolaganje na razdoblje od dvije godine počevši od prvog dana nakon stupanja na snagu Memoranduma o razumijevanju iz članka 2. stavka 1. Međutim, ako to zahtijevaju okolnosti, nakon savjetovanja s Gospodarskim i financijskim odborom, Komisija može odlučiti produljiti razdoblje raspoloživosti za najviše godinu dana.
   Članak 2.
   1.   Komisija je ovlaštena nakon savjetovanja s Gospodarskim i financijskim odborom usuglasiti s nadležnim tijelima Srbije uvjete gospodarske politike koji se primjenjuju na makrofinancijsku pomoć Zajednice, a koje treba utvrditi u Memorandumu o razumijevanju. Uvjeti su usklađeni sa sporazumima ili dogovorima između MMF-a i Srbije. Detaljni financijski uvjeti koji se primjenjuju na pomoć utvrđuju se u Sporazumu o kreditu koji ugovaraju Zajednica i nadležna tijela Srbije.
   2.   Tijekom provedbe financijske pomoći Zajednice Komisija prati valjanost financijskih mjera Srbije, administrativne postupke te unutarnje i vanjske kontrolne mehanizme koji su relevantni za takvu pomoć.
   3.   Komisija redovito provjerava usklađenost gospodarskih politika Srbije s ciljevima pomoći Zajednice te ispunjavaju li se usuglašeni uvjeti gospodarske politike na zadovoljavajući način. Pritom Komisija usko surađuje s institucijama Bretton Woodsa, a prema potrebi i s Gospodarskim i financijskim odborom.
   Članak 3.
   1.   Podložno uvjetima iz stavka 2. Komisija Srbiji stavlja na raspolaganje financijsku pomoć Zajednice u dva obroka. Iznosi obroka utvrđuju se u Memorandumu o razumijevanju.
   2.   Komisija odlučuje o isplati obroka ovisno o zadovoljavajućoj provedbi uvjeta gospodarske politike dogovorenih u Memorandumu o razumijevanju. Drugi obrok ne smije se isplatiti prije isteka tri mjeseca od isplate prvog obroka.
   3.   Sredstva Zajednice isplaćuju se Narodnoj banci Srbije. Podložno odredbama koje se utvrđuju u Memorandumu o razumijevanju, uključujući potvrdu preostalih proračunskih potreba za financiranjem, protuvrijednost tih sredstava u domaćoj valuti može se prenijeti na državnoj riznici Srbije kao krajnjem korisniku.
   Članak 4.
   1.   Poslovi zaduživanja i kreditiranja Zajednice iz ove Odluke obavljaju se u eurima uz primjenu istog datuma valute i Zajednica ne sudjeluje u promjeni rokova dospijeća, u bilo kakvim tečajnim ili kamatnim rizicima ili u bilo kojem drugom komercijalnom riziku.
   2.   Na zahtjev Srbije, Komisija poduzima potrebne mjere kako bi osigurala klauzulu o prijevremenoj otplati u kreditnim uvjetima te postojanje odgovarajuće klauzule u općim uvjetima poslova zaduživanja.
   3.   Na zahtjev Srbije i ako okolnosti omogućavaju poboljšanje kamatne stope na kredit, Komisija može refinancirati ukupna početna zaduženja odnosno dio njih ili restrukturirati odgovarajuće financijske uvjete. Operacije refinanciranja ili restrukturiranja provode se u skladu s uvjetima utvrđenima u stavku 1. i ne utječu na produljenje prosječnog dospijeća predmetnog zaduženja ili na povećanje iznosa nepodmirenog kapitala na datum refinanciranja ili restrukturiranja.
   4.   Sve troškove na teret Zajednice koji su povezani s poslovima zaduživanja i kreditiranja na temelju ove Odluke snosi Srbija.
   5.   Potrebno je izvještavati Gospodarski i financijski odbor o kretanjima u vezi s operacijama iz stavaka 2. i 3.
   Članak 5.
   Financijska pomoć Zajednice provodi se u skladu s odredbama Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (1) i u skladu s njezinim provedbenim pravilima (2). Posebno, Memorandum o razumijevanju i Sporazum o kreditu koji se usuglašavaju s nadležnim tijelima Srbije sadrže odgovarajuće mjere koje Srbija primjenjuje u svrhu sprečavanja i borbe protiv prijevara, korupcije i ostalih nepravilnosti koje utječu na predmetnu pomoć. Njima se također predviđaju kontrole koje provodi Komisija, uključujući Europski ured za borbu protiv prijevara (OLAF), s pravom provođenja provjera i inspekcija na terenu te revizije koje provodi Revizorski sud i koje se, prema potrebi, provode na terenu.
   Članak 6.
   Svake godine do 31. kolovoza Komisija podnosi Europskom parlamentu i Vijeću izvješće, uključujući ocjenu provedbe ove Odluke u prethodnoj godini. U izvješću se navodi povezanost između uvjeta politike utvrđenih u Memorandumu o razumijevanju u skladu s člankom 2. stavkom 1., aktualnih gospodarskih i fiskalnih rezultata Srbije i odluka Komisije o isplati obroka pomoći.
   Članak 7.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 248, 16.9.2002., str. 1.

      (2)  Uredba Komisije (EZ, Euratom) br. 2342/2002 (SL L 357., 31.12.2002., str. 1.)


title: 2014/446/EU: Odluka Vijeća od 8. srpnja 2014. o imenovanju dvaju talijanskih članova Odbora regija

text:
               10.7.2014

               HR

               Službeni list Europske unije

               L 201/27

         ODLUKA VIJEĆA
   od 8. srpnja 2014.
   o imenovanju dvaju talijanskih članova Odbora regija

      (2014/446/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog talijanske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015. Odlukom 2010/311/EU (3) g. Roberto COTA imenovan je 3. lipnja 2010. članom do 25. siječnja 2015.

               (2)

               Mjesta dva člana Odbora regija postala su slobodna istekom mandata g. Giovannija CHIODIJA i g. Roberta COTE.

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2015.:

               —

               g. Luciano D'ALFONSO, Presidente della Regione Abruzzo,

               —

               g. Sergio CHIAMPARINO, Presidente della Regione Piemonte.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. srpnja 2014.

            Za Vijeće

            Predsjednik

         P. C. PADOAN

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.

      (3)  SL L 140, 8.6.2010., str. 26.


title: Odluka Europskog odbora za sistemske rizike оd 16. rujna 2014. o produljenju određenih rokova utvrđenih u Preporuci ESRB/2012/2 o financiranju kreditnih institucija (ESRB/2014/4)

text:
               23.1.2015

               HR

               Službeni list Europske unije

               C 22/8

         ODLUKA EUROPSKOG ODBORA ZA SISTEMSKE RIZIKE
   оd 16. rujna 2014.
   o produljenju određenih rokova utvrđenih u Preporuci ESRB/2012/2 o financiranju kreditnih institucija
   (ESRB/2014/4)
   (2015/C 22/04)
   OPĆI ODBOR EUROPSKOG ODBORA ZA SISTEMSKE RIZIKE,
   uzimajući u obzir Uredbu (EU) br. 1092/2010 Europskog parlamenta i Vijeća od 24. studenog 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 3. stavak 2. točke (b), (f) i (g), članak 4. stavak 2., članak 16. stavak 2. i članak 17.,
   uzimajući u obzir Odluku ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (2), a posebno njezine članke 19. i 20.,
   budući da:

               (1)

               20. prosinca 2012. Opći odbor Europskog odbora za sistemske rizike (ESRB) usvojio je Preporuku ESRB/2012/2 (3). Preporuka ima za cilj poticati održive strukture financiranja kreditnih institucija.

               (2)

               Kako bi se postigli ciljevi preporuke ESRB/2012/2, od nacionalnih nadzornih tijela (u daljnjem tekstu „NSA-i”), nacionalnih makrobonitetnih tijela i Europskog nadzornog tijela za bankarstvo (EBA) zatraženo je poduzimanje određenih mjera u okviru rokova utvrđenih u njezinu odjeljku 2(3).

               (3)

               31. prosinca 2013. Opći odbor odlučio je produljiti te rokove između šest do dvanaest mjeseci. Prema revidiranom rasporedu, od NSA zaduženih za bankarstvo te NSA i drugih tijela s makrobonitetnim mandatom zatraženo je da pošalju ESRB-u privremeno izvješće koje sadrži prvu procjenu rezultata provedbe Preporuka A(1), (2) i (3) do 30. lipnja 2015. i konačno izvješće do 31. siječnja 2016. EBA treba dostaviti prvo izvješće o praćenju prema Preporuci A(5) do 30. lipnja 2015. i konačno izvješće do 30. rujna 2015. Međutim, neki su adresati naveli da neće biti moguće u potpunosti ispoštovati navedene vremenske rokove.

               (4)

               Sveobuhvatni cilj ESRB-a jest sprječavanje ili ublažavanje sistemskih rizika na pravovremen i učinkovit način. Opći odbor smatra da daljnja odgoda od šest mjeseci za prvo izvješće o praćenju koje NSA-i moraju poslati na temelju Preporuka A(1), (2) i (3) i daljnja odgoda od devet mjeseci za prvo izvješće o praćenju koje mora poslati Europsko nadzorno tijelo za bankarstvo (EBA) na temelju Preporuke A(5) ne bi ugrozila ispravno funkcioniranje financijskih tržišta niti podrazumijevala da će te preporuke ostati neprovedene.

               (5)

               Opći je odbor stoga odlučio produljiti vremenske rokove utvrđene u Preporuci ESRB/2012/2 u pogledu Preporuka A(1), (2), (3) za šest mjeseci i u pogledu preporuke A(5) za devet mjeseci kako bi se nacionalnim nadzornim tijelima i Europskom nadzornom tijelu za bankarstvo omogućilo dovoljno vremena za poduzimanje mjera potrebnih za provedbu relevantnih preporuka,

         DONIO JE OVU ODLUKU:
   Članak 1.
   Izmjene preporuke ESRB/2012/2
   Preporuka ESRB/2012/2 mijenja se kako slijedi:

               1.

               odjeljak 2(3)(1) zamjenjuje se sljedećim:

                           „1.

                              Preporuka A – Nacionalna nadzorna tijela zadužena za nadzor banaka, nacionalna nadzorna tijela i druga tijela s makrobonitetnim mandatom i EBA moraju izvještavati u skladu sa sljedećim rasporedom:

                                       (a)

                                       do 31. prosinca 2015., nacionalna nadzorna tijela zadužena za nadzor banaka moraju dostaviti ESRB-u privremeno izvješće koje sadrži prvu procjenu rezultata provedbe Preporuka A(1) i (2);

                                       (b)

                                       do 31. srpnja 2016., nacionalna nadzorna tijela zadužena za nadzor banaka moraju dostaviti ESRB-u i Vijeću konačno izvješće o Preporukama A(1) i (2);

                                       (c)

                                       do 31. prosinca 2015., nacionalna nadzorna tijela i druga tijela s makrobonitetnim mandatom moraju dostaviti ESRB-u privremeno izvješće koje sadrži prvu procjenu rezultata provedbe Preporuke A(3);

                                       (d)

                                       do 30. rujna 2016. nacionalna nadzorna tijela i druga tijela s makrobonitetnim mandatom moraju dostaviti ESRB-u i Vijeću konačno izvješće o provedbi Preporuke A(3);

                                       (e)

                                       do 30. lipnja 2014., EBA mora dostaviti ESRB-u i Vijeću smjernice iz Preporuke A(4);

                                       (f)

                                       do 31. ožujka 2016., EBA mora dostaviti ESRB-u privremeno izvješće koje sadrži prvu procjenu rezultata provedbe Preporuke A(5);

                                       (g)

                                       do 30. lipnja 2016., EBA mora dostaviti ESRB-u i Vijeću konačno izvješće o provedbi Preporuke A(5).”;

               2.

               u Prilogu, točka V.1.3.1 zamjenjuje se sljedećom:
               „V.1.3.1.   Raspored

               Nacionalna nadzorna tijela zadužena za nadzor banaka, nacionalna nadzorna tijela i druga tijela s makrobonitetnim mandatom i EBA moraju dostavljati izvješća ESRB-u i Vijeću o mjerama koje su donijeli na temelju te Preporuke ili odgovarajuće opravdati svako nepostupanje u skladu sa sljedećim rasporedom:

                           a.

                           do 31. prosinca 2015., nacionalna nadzorna tijela zadužena za nadzor banaka moraju dostaviti ESRB-u privremeno izvješće koje sadrži prvu procjenu rezultata provedbe Preporuka A(1) i (2);

                           b.

                           do 31. srpnja 2016., nacionalna nadzorna tijela zadužena za nadzor banaka moraju dostaviti ESRB-u i Vijeću konačno izvješće o Preporukama A(1) i (2);

                           c.

                           do 31. prosinca 2015., nacionalna nadzorna tijela i druga tijela s makrobonitetnim mandatom moraju dostaviti ESRB-u privremeno izvješće koje sadrži prvu procjenu rezultata provedbe Preporuke A(3);

                           d.

                           do 30. rujna 2016. nacionalna nadzorna tijela i druga tijela s makrobonitetnim mandatom moraju dostaviti ESRB-u i Vijeću konačno izvješće o provedbi Preporuke A(3);

                           e.

                           do 30. lipnja 2014., EBA mora dostaviti ESRB-u i Vijeću smjernice iz Preporuke A(4);

                           f.

                           do 31. ožujka 2016., EBA mora dostaviti ESRB-u privremeno izvješće koje sadrži prvu procjenu rezultata provedbe Preporuke A(5);

                           g.

                           do 30. lipnja 2016., EBA mora dostaviti ESRB-u i Vijeću konačno izvješće o provedbi Preporuke A(5).”.

         Članak 2.
   Objava
   Ova Odluka objavit će se na internetskoj stranici ESRB-a na dan njezina stupanja na snagu.
   Članak 3.
   Stupanje na snagu
   Ova Odluka stupa na snagu na dan njezina odobrenja.

      Sastavljeno u Frankfurtu na Majni 16. rujna 2014.

            Predsjednik ESRB-a

         Mario DRAGHI

      (1)  SL L 331, 15.12.2010., str. 1.

      (2)  SL C 58, 24.2.2011., str. 4.

      (3)  Preporuka ESRB/2012/2 Europskog odbora za sistemske rizike od 20. prosinca 2012. o financiranju kreditnih institucija (SL C 119, 25.4.2013., str. 1.).


title: 88/648/EEZ: Odluka Vijeća od 21. prosinca 1988. o sklapanju Sporazuma u obliku razmjene pisama između Europske ekonomske zajednice i Države Izrael o uvozu u Zajednicu konzerviranih voćnih salata podrijetlom iz Izraela

text:
               03/Sv. 026

               HR

               Službeni list Europske unije

               47

         31988D0648

               L 358/19

               SLUŽBENI LIST EUROPSKE UNIJE

               21.12.1988.

      ODLUKA VIJEĆA

   od 21. prosinca 1988.
   o sklapanju Sporazuma u obliku razmjene pisama između Europske ekonomske zajednice i Države Izrael o uvozu u Zajednicu konzerviranih voćnih salata podrijetlom iz Izraela
   (88/648/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je dana 11. svibnja 1975. potpisan Sporazum između Europske ekonomske zajednice i Države Izrael (1);
   budući da je potrebno odobriti Sporazum u obliku razmjene pisama o članku 9. Protokola br. 1 navedenog Sporazuma o uvozu u Zajednicu konzerviranih voćnih salata podrijetlom iz Izraela,
   ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama o članku 9. Protokola br. 1 Sporazuma između Europske ekonomske zajednice i Države Izrael o uvozu u Zajednicu konzerviranih voćnih salata podrijetlom iz Izraela.
   Tekst Sporazuma priložen je ovoj odluci.
   Članak 2.
   Predsjednik Vijeća ovime se ovlašćuje imenovati osobu ovlaštenu za potpisivanje Sporazuma koji će biti obvezujući za Zajednicu.
   Članak 3.
   Ova odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 21. prosinca 1988.

            Za Vijeće

            Predsjednik

         V. PAPANDREOU

      (1)  SL L 136, 28.5.1975., str. 3.


title: Odluka Izvršnog odbora od 23. lipnja 1998. o stavljanju pečata u putovnice tražitelja azila (SCH/Com-ex (98)21)

text:
               19/Sv. 009

               HR

               Službeni list Europske unije

               140

         41998D0021

               L 239/200

               SLUŽBENI LIST EUROPSKE UNIJE

               23.06.1998.

         ODLUKA IZVRŠNOG ODBORA
   od 23. lipnja 1998.
   o stavljanju pečata u putovnice tražitelja azila
   (SCH/Com-ex (98)21)
   IZVRŠNI ODBOR,
   uzimajući u obzir članak 9. Konvencije o provedbi Schengenskog sporazuma,
   uzimajući u obzir članak 17. gore navedene Konvencije,
   budući da je u interesu svih schengenskih partnera da usklade, uz međusobni pristanak, njihove postupke za izdavanje viza kao dijela njihove zajedničke politike o slobodnom kretanju osoba kako bi se spriječilo istu osobu da podnese nekoliko zahtjeva za izdavanje vize;
   želeći ojačati konzularnu suradnju za potrebe borbe suzbijanja nezakonitog useljavanja i ilegalnih mreža;
   na temelju Poglavlja VIII. Zajedničkih konzularnih uputa (ZKU-a) (1) o konzularnoj suradnji na lokalnoj razini;
   budući da je uzajamna razmjena informacija između schengenskih partnera o činjenici da je podnesen zahtjev za izdavanje vize u jednoj od njihovih država sredstvo za sprečavanje višestrukih ili uzastopnih zahtjeva;
   budući da je stavljanje pečata radi identifikacije zahtjeva za izdavanje vize sredstvo za sprečavanja da ista osoba podnese više zahtjeva za izdavanje vize ili da podnese više uzastopnih zahtjeva;
   budući da će standardizacija postupka prema kojem se pečat stavlja na sve zahtjeve za izdavanje vize, bez obzira na zemlju u kojoj su podneseni, pomoći u ublažavanju svih neusklađenosti koje mogu prouzročiti različite prakse,
   ODLUČIO JE:

               1.

               Pečat se stavlja u putovnice svih tražitelja azila. Nadležna misija ili predstavništvo koja zaprima zahtjev odlučuje hoće li staviti pečat u diplomatske i službene putovnice.

               2.

               Pečat mora imati trećinu svog prostora rezerviranu za šifru vrste vize koja se traži.

               3.

               Pečat se može staviti i u slučaju viza za dugotrajni boravak.

               4.

               Pečat se stavlja kada jedna schengenska država zastupa drugu schengensku državu. U ovom slučaju, trećina prostora rezervirana za šifru vrste zatražene vize također sadrži napomenu da jedna država zastupa drugu.

               5.

               U iznimnim okolnostima, kada je nepraktično staviti pečat, misija ili predstavništvo države Predsjedništva obavještava relevantnu schengensku skupinu, nakon što provede lokalne konzularne konzultacije, i podnosi skupini radi odobrenja alternativni prijedlog, na primjer koji uključuje razmjenu fotokopija putovnica ili popis odbijenih zahtjeva za izdavanje vize s navođenjem razloga za odbijanje.

               6.

               Kao posljedica točke 2., Poglavlje VIII. ZKU-a (2) mijenja se kako slijedi:
               „Razmjena informacija između misija i predstavništava i identifikacija zahtjeva pomoću pečata ili na drugi način je usmjerena na sprečavanje da ista osoba podnese više zahtjeva za izdavanje viza ili da podnese više uzastopnih zahtjeva, bilo u razdoblju razmatranja njenog zahtjeva, bilo nakon što je zahtjev odbijen, kod iste misije ili predstavništva ili kod neke druge misije ili predstavništva.
               Ne dovodeći u pitanje konzultacije koje se mogu voditi između misija i predstavništava i razmjenu informacija koje one mogu provoditi, misija ili predstavništvo kod koje je zahtjev podnesen stavlja u putovnice svih tražitelja azila pečat koji navodi ‚Dana … u … podnesen zahtjev za izdavanje vize’. Prostor koji slijedi iza ‚dana’ ispunjava se sa šest brojeva (dva za dan, dva za mjesec i dva za godinu); drugi prostor je rezerviran za diplomatsku misiju ili konzularno predstavništvo koje je u pitanju; treći prostor se ispunjava šifrom vize za koju je podnesen zahtjev.
               Nadležna misija ili predstavništvo koje zaprima zahtjev odlučuje hoće li staviti pečat u diplomatske i službene putovnice.
               Pečat se može staviti i u slučaju podnošenja zahtjeva za izdavanje vize za dugotrajni boravak.
               Ako jedna schengenska država zastupa drugu schengensku državu, treći prostor na pečatu, pokazuje, iza šifre vrste vize za koju je podnesen zahtjev ,oznaku ‚R’ iza koje slijedi šifra zastupane države.
               Kada se viza izda, naljepnica će se, ako je to moguće, zalijepiti na vrh identifikacijskog pečata.
               U iznimnim slučajevima kada je nepraktično staviti pečat, misija ili predstavništvo države Predsjedništva obavješćuje nadležnu schengensku skupinu i podnosi joj radi odobrenja alternativni prijedlog, na primjer koji uključuje razmjenu fotokopija putovnica ili popisa odbijenih zahtjeva za izdavanje vize s navođenjem razloga za odbijanje.
               Voditelji diplomatskih misija ili konzularnih predstavništava mogu, na inicijativu Predsjedništva, usvojiti na lokalnoj razini dodatne preventivne mjere, ako se takve mjere pokažu potrebnima.”

      Ostende 23. lipnja 1998.

            Predsjedatelj

         L. TOBBACK

      (1)  Vidjeti dokument SCH/Com-ex (99)13.

      (2)  Vidjeti dokument SCH/Com-ex (99)13.


title: 2011/713/EU: Odluka Vijeća od 10. listopada 2011. o protivljenju usvajanju od strane Europske komisije nacrta Direktive o izmjeni Direktive 2009/43/EZ Europskog parlamenta i Vijeća u pogledu popisa obrambenih proizvoda

text:
01/Sv. 16              HR                            Službeni list Europske unije                                                289
32011D0713
L 285/22                                          SLUŽBENI LIST EUROPSKE UNIJE                                            1.11.2011.
                                                         ODLUKA VIJEĆA
                                                      od 10. listopada 2011.
               o protivljenju usvajanju od strane Europske komisije nacrta Direktive o izmjeni Direktive
                       2009/43/EZ Europskog parlamenta i Vijeća u pogledu popisa obrambenih proizvoda
                                                           (2011/713/EU)
VIJEĆE EUROPSKE UNIJE,                                                 DONIJELO JE OVU ODLUKU:
uzimajući u obzir Odluku Vijeća 1999/468/EZ od 28. lipnja                                         Članak 1.
1999. o utvrđivanju postupaka za izvršavanje provedbenih
ovlasti dodijeljenih Komisiji (1), a posebno njezin članak 5.a         U skladu s člankom 5.a stavkom 3. točkom (b) Odluke
stavak 3. točku (b),                                                   1999/468/EZ Vijeće se protivi usvajanju od strane Komisije
                                                                       nacrta Direktive o izmjeni Direktive 2009/43/EZ, koji je Komi
uzimajući u obzir Direktivu 2009/43/EZ Europskog parlamenta            sija dostavila Vijeću na kontrolu u skladu s člankom 5.a
i Vijeća od 6. svibnja 2009. o pojednostavljivanju uvjeta za           stavkom 3. točkom (a) Odluke 1999/468/EZ.
transfer obrambenih proizvoda unutar Zajednice (2),
                                                                                Članak 2.
uzimajući u obzir nacrt Direktive Komisije o izmjeni Direktive
2009/43/EZ, koji je Komisija dostavila 15. srpnja 2011. Vijeću         Ova Odluka stupa na snagu na dan donošenja.
na kontrolu u skladu s člankom 5.a stavkom 3. točkom (a)
Odluke 1999/468/EZ,
                                                                       Sastavljeno u Luxembourgu 10. listopada 2011.
budući da:
Nacrt Direktive koji je Komisija dostavila prelazi provedbene                                               Za Vijeće
ovlasti predviđene temeljnim aktom, zahtijevajući od država
članica da obavijeste o svojim mjerama prenošenja u obliku                                                  Predsjednik
korelacijskih tablica,                                                                                A. KRASZEWSKI
(1) SL L 184, 17.7.1999., str. 23.
(2) SL L 146, 10.6.2009., str. 1.


title: Odluka Vijeća (ZVSP) 2015/2275 od 7. prosinca 2015. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               8.12.2015

               HR

               Službeni list Europske unije

               L 322/50

         ODLUKA VIJEĆA (ZVSP) 2015/2275
   od 7. prosinca 2015.
   o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 16. srpnja 2012. donijelo Odluku 2012/389/ZVSP (1) o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR).

               (2)

               Vijeće je 22. srpnja 2014. donijelo Odluku 2014/485/ZVSP (2) kojom je misija EUCAP NESTOR produljena do 12. prosinca 2016.

               (3)

               Vijeće je 6. listopada 2015. donijelo Odluku (ZVSP) 2015/1793 (3) kojom je razdoblje obuhvaćeno financijskim referentnim iznosom produljeno do 15. prosinca 2015.

               (4)

               Odluku 2012/389/ZVSP trebalo bi izmijeniti kako bi se osigurao financijski referentni iznos za razdoblje od 16. prosinca 2015. do 12. prosinca 2016.,

         DONIJELO JE OVU ODLUKU:
   Članak 1.
   Članak 13. stavak 1. Odluke 2012/389/ZVSP zamjenjuje se kako slijedi:

      „1.   Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. srpnja 2012. do 15. studenoga 2013. iznosi 22 880 000 EUR.
      Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. studenoga 2013. do 15. listopada 2014. iznosi 11 950 000 EUR.
      Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. listopada 2014. do 15. prosinca 2015. iznosi 17 900 000 EUR.
      Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. prosinca 2015. do 12. prosinca 2016. iznosi 12 000 000 EUR.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. prosinca 2015.

            Za Vijeće

            Predsjednica

         C. CAHEN

      (1)  Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 187, 17.7.2012., str. 40.).

      (2)  Odluka Vijeća 2014/485/ZVSP od 22. srpnja 2014. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 217, 23.7.2014., str. 39.).

      (3)  Odluka Vijeća (ZVSP) 2015/1793 od 6. listopada 2015. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 260, 7.10.2015., str. 30.).


title: 2007/627/EZ: Odluka Vijeća od 28. rujna 2007. o otkazivanju u ime Zajednice Protokola 3 o šećeru iz AKP-a iz Konvencije AKP-EEZ iz Loméa i odgovarajućih deklaracija priloženih toj Konvenciji, sadržanih u Protokolu 3 koji je priložen Prilogu V. Sporazumu o partnerstvu AKP-EZ, za Barbados, Belize, Republiku Kongo, Republiku Côte d’Ivoire, Republiku Fidži, Republiku Gvajanu, Jamajku, Republiku Keniju, Republiku Madagaskar, Republiku Malavi, Republiku Mauricijus, Republiku Mozambik, Federaciju Sveti Kristofor i Nevis, Republiku Surinam, Kraljevinu Svazi, Ujedinjenu Republiku Tanzaniju, Republiku Trinidad i Tobago, Republiku Ugandu, Republiku Zambiju i Republiku Zimbabve

text:
               03/Sv. 026

               HR

               Službeni list Europske unije

               251

         32007D0627

               L 255/38

               SLUŽBENI LIST EUROPSKE UNIJE

               28.09.2007.

      ODLUKA VIJEĆA

   od 28. rujna 2007.
   o otkazivanju u ime Zajednice Protokola 3 o šećeru iz AKP-a iz Konvencije AKP-EEZ iz Loméa i odgovarajućih deklaracija priloženih toj Konvenciji, sadržanih u Protokolu 3 koji je priložen Prilogu V. Sporazumu o partnerstvu AKP-EZ, za Barbados, Belize, Republiku Kongo, Republiku Côte d’Ivoire, Republiku Fidži, Republiku Gvajanu, Jamajku, Republiku Keniju, Republiku Madagaskar, Republiku Malavi, Republiku Mauricijus, Republiku Mozambik, Federaciju Sveti Kristofor i Nevis, Republiku Surinam, Kraljevinu Svazi, Ujedinjenu Republiku Tanzaniju, Republiku Trinidad i Tobago, Republiku Ugandu, Republiku Zambiju i Republiku Zimbabve
   (2007/627/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Na temelju Protokola 3 o šećeru iz AKP-a iz Konvencije AKP-EEZ iz Loméa potpisane 28. veljače 1975. i odgovarajućih deklaracija priloženih toj Konvenciji, („Protokol o šećeru”), sadržanih u Protokolu 3 koji je priložen Prilogu V. Sporazumu o partnerstvu između članova afričke, karipske i pacifičke skupine država s jedne strane i Europske zajednice i njezinih država članica, s druge strane, potpisanom u Cotonouu 23. lipnja 2000. (Sporazum o partnerstvu AKP-EZ) (1), Zajednica se obvezuje kupovati i uvoziti, po zajamčenim cijenama, određene količine sirovog ili bijelog šećera iz šećerne trske podrijetlom iz država AKP-a potpisnica, a koji se te države obvezuju isporučivati Zajednici. Protokolom o šećeru je predviđeno da Zajednica može otkazati Protokol svakoj državi AKP-a i svaka država AKP-a Zajednici, uz prethodnu obavijest dvije godine unaprijed.

               (2)

               Sadašnje trgovinske odredbe koje se primjenjuju na države AKP-a, utvrđene u Prilogu V. Sporazumu o partnerstvu AKP-EZ, istječu 31. prosinca 2007. U skladu s člankom 36. Sporazuma o partnerstvu AKP-EZ, Sporazumi o ekonomskom partnerstvu (SEP) osigurat će novi pravni okvir za trgovinu s državama AKP-a i zamijenit će trgovinski režim iz Sporazuma o partnerstvu AKP-EZ. Člankom 36. stavkom 4. Sporazuma o partnerstvu AKP-EZ traži se da stranke revidiraju Protokol o šećeru u kontekstu pregovora o Sporazumima o ekonomskom partnerstvu. Odreknuće od obveza Zajednice u skladu s člankom I. GATT-a u pogledu trgovinskih povlastica za države AKP-a u skladu sa Sporazumom o partnerstvu AKP-EZ, odobreno na ministarskoj konferenciji WTO-a u Dohi 14. studenoga 2001., također istječe 31. prosinca 2007.

               (3)

               Kako bi se osiguralo da uvozni režim za šećer bude uključen u uvozni režim predviđen Sporazumima o ekonomskom partnerstvu, primjereno je poduzeti sve potrebne korake kako bi se osigurao prestanak važenja Protokola o šećeru i svih obveza sadržanih u njemu dovoljno unaprijed s obzirom na zahtjev dvogodišnje obavijesti unaprijed o otkazivanju koja se traži Protokolom o šećeru.

               (4)

               Aranžmani Protokola o šećeru služili su kako interesima država AKP-a tako i Zajednici, jamčeći izvoznicima AKP-a izlaz na profitabilno tržište i osiguravajući redovitu opskrbu rafinerijama šećera iz šećerne trske u Zajednici. Međutim, aranžmane iz Protokola o šećeru nije više moguće održati. U kontekstu reformiranog tržišta šećera u Zajednici, Zajednica će prestati jamčiti cijene europskim proizvođačima šećera budući da se prethodni interventni mehanizam postupno povlači.

               (5)

               U kontekstu prijelaza prema liberalizaciji trgovine između država AKP-a i EZ-a, neograničene količine ne mogu koegzistirati sa zajamčenim cijenama i količinama iz Protokola o šećeru. Što se tiče najnerazvijenijih zemalja, neograničen pristup za šećer je predviđen inicijativom „Sve osim oružja” (EBA) od 1. srpnja 2009. Kako je početak druge faze prijelaznog razdoblja predviđen 1. listopada 2009., potrebno je režim EBA za šećer na odgovarajući način prilagoditi.

               (6)

               Ukidanjem se ne prejudicira sljedeći međusobni sporazum između Zajednice i država AKP-a o tretmanu šećera u kontekstu sveobuhvatnih sporazuma o ekonomskom partnerstvu.

               (7)

               Stoga je potrebno otkazati Protokol o šećeru u skladu s njegovim člankom 10. i obavijestiti svaku državu AKP-a potpisnicu Protokola o šećeru o takvom otkazivanju,

         ODLUČILO JE:
   Članak 1.
   Protokol 3. o šećeru iz AKP-a iz Konvencije AKP-EEZ iz Loméa, koja je potpisana 28. veljače 1975. s odgovarajućim deklaracijama priloženim toj Konvenciji, sadržanim u Protokolu 3 koji je priložen Prilogu V. Sporazumu o partnerstvu AKP-EZ, potpisanom u Cotonouu 23. lipnja 2000., ovime se otkazuje u ime Zajednice s učinkom od 1. listopada 2009., za Barbados, Belize, Republiku Kongo, Republiku Côte d’Ivoire, Republiku Fidži, Republiku Gvajanu, Jamajku, Republiku Keniju, Republiku Madagaskar, Republiku Malavi, Republiku Mauricijus, Republiku Mozambik, Federaciju Sveti Kristofor i Nevis, Republiku Surinam, Kraljevinu Svazi, Ujedinjenu Republiku Tanzaniju, Republiku Trinidad i Tobago, Republiku Ugandu, Republiku Zambiju i Republiku Zimbabve.
   Članak 2.
   Predsjednik Vijeća ovime se ovlašćuje da imenuje osobu(e) opunomoćenu(e) da vlade Barbadosa, Belizea, Republike Kongo, Republike Côte d’Ivoire, Republike Fidži, Republike Gvajane, Jamajke, Republike Kenije, Republike Madagaskar, Republike Malavi, Republike Mauricijus, Republike Mozambik, Federacije Sveti Kristofor i Nevis, Republike Surinam, Kraljevine Svazi, Ujedinjene Republike Tanzanije, Republike Trinidad i Tobago, Republike Ugande, Republike Zambije i Republike Zimbabvea obavijesti(e) o otkazivanju navedenog Protokola.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 28. rujna 2007.

            Za Vijeće

            Predsjednik

         M. PINHO

      (1)  SL L 317, 15.12.2000., str. 3., revidiran u Luxembourgu 25. lipnja 2005. (SL L 287, 28.10.2005., str. 4.).


title: Odluka Izvršnog odbora od 15. prosinca 1997. o izmjeni Financijske uredbe o C.SIS-u (SCH/Com-ex (97)35)

text:
               19/Sv. 009

               HR

               Službeni list Europske unije

               177

         41997D0035

               L 239/444

               SLUŽBENI LIST EUROPSKE UNIJE

               15.12.1997.

         ODLUKA IZVRŠNOG ODBORA
   od 15. prosinca 1997.
   o izmjeni Financijske uredbe o C.SIS-u
   (SCH/Com-ex (97)35)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članke 92. i 119. gore spomenute Konvencije,
   uzimajući u obzir članke 2. i 3. Sporazuma o suradnji između ugovornih stranaka Schengenskog sporazuma i Schengenske konvencije na jednoj te Republike Islanda i Kraljevine Norveške s druge strane,
   ODLUČIO JE:
   Verzija Financijske uredbe o troškovima uspostave i rada Schengenskog C.SIS-a (SCH/Com-ex (93)16 rev.) od 20. prosinca 1996. mijenja se kako slijedi.

      Beč, 15. prosinca 1997.

            Predsjednik

         K. SCHLÖGL

   SCH/Com-ex (93)16 Rev. 2
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članke 92. i 119. spomenute Konvencije,
   uzimajući u obzir članke 2. i 3. Sporazuma o suradnji između ugovornih stranaka Schengenskog sporazuma i Schengenske konvencije, s jedne strane, te Republike Islanda i Kraljevine Norveške s druge strane,
   ODLUČIO JE:
   Usvaja se Financijska uredba o troškovima uspostave i rada tehničke potpore djelovanju Schengenskog informacijskog sustava (C.SIS), koja je priložena ovoj odluci.

      FINANCIJSKA UREDBA

      O USPOSTAVI I RADU SCHENGENSKOG C.SIS-A

   GLAVA I.

      OPĆE ODREDBE

   Proračun za tehničku potporu radu Schengenskog informacijskog sustava u Strasbourgu, predviđen u člancima 92. i 119. Schengenskog sporazuma od 14. lipnja 1985., dalje u tekstu „C.SIS”, sastoji se od:

               —

               proračuna za postavljanje središnjeg informacijskog sustava, za koji izdatke odobrava Izvršni odbor po primitku mišljenja Središnje skupine,

               —

               operativnog proračuna, za koji godišnji iznos izdataka odobrava Izvršni odbor po primitku mišljenja Središnje skupine.

         Proračun za postavljanje i operativni proračun C.SIS-a moraju u što većoj mjeri uzeti u obzir višegodišnju tablicu s proračunom za postavljanje i rad SIS-a.
   Višegodišnja tablica proračuna za postavljanje i operativnog proračuna SIS-a, koja obuhvaća najmanje tri godine, sadrži procjenu predviđenih izdataka.
   Višegodišnju tablicu proračuna za postavljanje i operativnog proračuna SIS-a svake godine ažurira Koordinacijski odbor za SIS a odobrava Središnja skupina u prvom tromjesečju kalendarske godine.
   1.   Vlastita sredstva C.SIS-a

   Vlastita sredstva C.SIS-a i za proračun za postavljanje i za operativni proračun čine doprinosi ugovornih stranaka i država ugovornih stranaka Sporazuma o suradnji, dalje u tekstu „surađujuće države”. Doprinosi surađujućih država utvrđuju se na temelju njihovog udjela u ukupnom BDP-u svih ugovornih stranaka i surađujućih država. Doprinosi ugovornih stranaka određuju se na temelju udjela svake ugovorne stranke u okviru jedinstvene osnovice za procjenu PDV-a u smislu članka 2. stavka 1. točke (c) Odluke Vijeća od 24. lipnja 1988. o sustavu vlastitih sredstava Europskih zajednica.
   Raščlamba doprinosa među ugovornim strankama, s jedne, i surađujućim državama, s druge strane, određuju se na temelju udjela svake ugovorne stranke i surađujuće države u ukupnom BDP-u svih ugovornih stranaka i surađujućih država u protekloj godini. Raščlamba doprinosa među ugovornim strankama utvrđuje se svake godine, uzimajući u obzir doprinose surađujućih država, na temelju udjela vlastitih sredstava svake ugovorne stranke u sredstvima Europskih zajednica od PDV-a utvrđenog zadnjom izmjenom proračuna Zajednice za proteklu financijsku godinu.
   Francuska kao ugovorna stranka izračunava i utvrđuje doprinose ugovornih stranaka i surađujućih država u svakom proračunu u francuskim francima.
   2.   Plaćanje doprinosa

   Svaka ugovorna stranka i surađujuća država prebacuje svoje doprinose na sljedeći račun:

               Compte Trésor Public
               Banque de France
               No 9000-3
               (agence centrale comptable du trésor)

         Svako plaćanje polaže se u fond potpore osnovan u sklopu proračuna Francuske Republike (fonds de concours No 09.1.4 782) kod Ministarstva unutarnjih poslova kao korisnika.
   3.   Pristupanje novih država

   Pri pristupanju nove ugovorne stranke, od datuma pristupanja primjenjuje se sljedeće:

               —

               doprinosi ugovornih stranaka i surađujućih država usklađuju se u skladu s glavom I. točkom 1. ove Financijske uredbe,

               —

               doprinosi ugovornih stranaka i surađujućih država usklađuju se radi utvrđenja doprinosa nove ugovorne stranke operativnim troškovima C.SIS-a od godine pristupanja,

               —

               doprinosi ugovornih stranaka i surađujućih država usklađuju se radi dodjele dijela prethodno nastalih troškova postavljanja C.SIS-a novoj ugovornoj stranci. Taj se iznos izračunava u skladu s udjelom sredstava od PDV-a nove ugovorne stranke u ukupnim sredstvima od PDV-a Europskih zajednica u godinama kada su nastali troškovi postavljanja C.SIS-a prije pristupanja nove ugovorne stranke. Taj se iznos vraća drugim državama razmjerno njihovim doprinosima, izračunatim u skladu s glavom I. točkom 1. ove Uredbe.

         GLAVA II.

      PRORAČUN ZA POSTAVLJANJE

   Francuska Republika snosi sve avansne troškove postavljanja C.SIS-a u skladu sa zakonskim pravilima koja uređuju francuske javne financije. Iznose koji su utvrđeni kao doprinos svake države članice i surađujuće države izračunava i određuje francuska ugovorna stranka u francuskim francima u skladu s glavom I., točkom 1. ove Financijske uredbe.
   1.   Predviđeni izdaci

   U godini prije planirane provedbe proračuna, francuska ugovorna stranka sastavlja nacrt godišnjeg proračuna za troškove uvođenja C.SIS-a, što je više moguće uzimajući u obzir privremenu višegodišnju tablicu za postavljanje i rad SIS-a. Nacrt proračuna podnosi se Središnjoj skupini na razmatranje i Izvršnom odboru na usvajanje najmanje šest mjeseci prije početka financijske godine.
   Ako nacrt proračuna bude odbijen, francuska će ugovorna stranka u roku od mjesec dana sastaviti novi nacrt, koji će po primitku mišljenja Središnje skupine odmah predati Izvršnom odboru na usvajanje.
   Na kraju svakog tromjesečja financijske godine Središnja skupina, po primitku mišljenja Koordinacijskog odbora SIS-a odobrava izdatke za postavljanje C.SIS-a, kao i sve nepredviđene izdatke koji moraju biti obrazloženi u pratećoj dokumentaciji.
   U šest mjeseci nakon zaključenja financijske godine francuska ugovorna stranka sastavlja višegodišnju tablicu izdataka za postavljanje C.SIS-a koju odobrava Središnja skupina do kraja financijske godine.
   Tablica se podnosi Izvršnom odboru na odobrenje istodobno kad i nacrt godišnjeg proračuna za izdatke postavljanja C.SIS-a.
   Doprinosi dotičnih država dospijevaju na naplatu nakon što Izvršni odbor odobri izdatke, i plaćaju se sukladno postupku iz glave II.2.
   Ugovorne stranke i surađujuće države obvezuju se pokriti sve izdatke postavljanja do iznosa kojeg odobri Izvršni odbor.
   Ugovorne stranke i surađujuće države mogu se odlučiti platiti svoje doprinose za postavljanje C.SIS-a u obliku avansa koji djelomično ili u cijelosti pokriva predviđeni doprinos.
   2.   Način plaćanja

   U pravilu, doprinosi ugovornih stranaka i surađujućih država dospijevaju na naplatu na dan kad francuska ugovorna stranka izvrši plaćanja.
   Međutim, radi smanjenja broja zahtjeva za plaćanje, francuska ugovorna stranka šalje zahtjeve za plaćanje državama dva puta godišnje, 30. travnja i 31. listopada, da uzmu u obzir rokove država u vezi s njihovih obveza za operativne izdatke.
   Francuska ugovorna stranka šalje državama pismo sa zahtjevom za plaćanje preko određenih upravnih tijela, o kojima su joj dani detaljni podaci.
   U pismu se navodi:

               —

               pravne osnove zahtjeva za plaćanje,

               —

               iznos odobrenog proračuna za postavljanje C.SIS-a,

               —

               iznos koji treba platiti za dotično razdoblje,

               —

               potrebne informacije za plaćanje doprinosa, kao što je navedeno u glavi I. točki 2. ove Financijske uredbe.

         Pismu se prilaže sljedeća dokumentacija:

               —

               tablica s prikazom udjela surađujućih država izračunanih na temelju BDP-a i tablica s prikazom udjela svake države u operativnom proračunu za C.SIS u vezi s izdataka koji su nastali u određenom razdoblju, izračunanih na temelju udjela njezinog PDV-a u SIS-u,

               —

               preslike dokumenata kojima se jamči iznos koji treba biti prebačen.

         Kako bi se osigurao nesmetan prijenos plaćanja, svaka država treba priložiti u svoj prijenos obavijest koja sadrži sljedeće informacije:

               OBJET

               :

               versement de la quote-part 199… de l’Etat… au budget d’installation du système informatique Schengen

               MONTANT

               :

               … francs

               BENEFICIAIRE

               :

               Ministere de l’Intérieur, Direction des transmissions et de l’informatique

               (PREDMET

               :

               Plaćanje doprinosa… (država) za godinu 199… u proračun za postavljanje Schengenskog informacijskog sustava

               IZNOS

               :

               … franaka

               PRIMATELJ

               :

               Ministarstvo unutarnjih poslova, Odjel za prijenos podataka i informatiku)

         3.   Financiranje od strane neke države osim Francuske Republike

   Ako u dogovoru s drugim ugovornim strankama i surađujućim državama ugovorna stranka ili surađujuća država izravno snosi dio troškova postavljanja C.SIS-a, ti se izdaci dijele među državama potpisnicama prema ključu koji utvrdi francuska ugovorna stranka za financijsku godinu u kojoj je nastao izdatak.
   Ugovorna stranka ili surađujuća država koja je izravno pokrila taj izdatak obavješćuje francusku ugovornu stranku, koja poziva ugovorne stranke i surađujuće države da plate doprinose izračunane na temelju ove Financijske uredbe.
   Francuska ugovorna stranka vraća izvršenu uplatu čim dobije dugovane doprinose od drugih ugovornih stranaka i surađujućih država.
   GLAVA III.

      OPERATIVNI PRORAČUN

   Francuska republika snosi avansne troškove rada C.SIS-a u skladu sa zakonskim pravilima koja uređuju francuske javne financije. Iznosi koji su utvrđeni kao doprinos svake države članice i surađujuće države izračunava i određuje francuska ugovorna stranka u francuskim francima u skladu s glavom I. točkom 1. ove Financijske uredbe.
   1.   Nacrt operativnog proračuna

   U godini prije planirane provedbe proračuna, francuska ugovorna stranka sastavlja nacrt godišnjeg proračuna za operativne troškove C.SIS-a. Nacrt proračuna podnosi se na razmatranje Središnjoj skupini te Izvršnom odboru na usvajanje najmanje šest mjeseci prije početka financijske godine.
   Nacrt proračuna treba što više uzeti u obzir višegodišnju tablicu o postavljanju i radu SISa.
   Dokumenti o predviđenim izdacima prilažu se nacrtu proračuna.
   Proračun jednoglasno usvajaju ugovorne stranke.
   Ako nacrt proračuna bude odbijen, francuska će ugovorna stranka u roku od jednog mjeseca sastaviti novi nacrt, koji će po primitku mišljenja Središnje skupine odmah predati Izvršnom odboru na usvajanje.
   U razdoblju između dva savjetovanja ili neusvajanja nacrta proračuna, francuska ugovorna stranka može zatražiti doprinose ugovornih stranaka i surađujućih država te započeti privremeno izvršavati proračun po dvanaestinama sve dok ne bude donesen proračun za tekuću financijsku godinu.
   Francuska ugovorna stranka može Izvršnom odboru predati izmijenjeni nacrt proračuna. On se predaje odboru radi usvajanja po primitku mišljenja Središnje skupine.
   Svaki manjak ili višak koji se pojavi tijekom financijske godine mora se poravnati sljedeće godine tijekom izvršenja proračuna.
   2.   Način plaćanja

   Predsjedništvo na funkciji na propisani način obavješćuje sve ugovorne stranke i surađujuće države o odluci Izvršnog odbora kojom se donosi proračun; doprinosi ugovornih stranaka i surađujućih država dospijevaju na naplatu odmah nakon obavijesti.
   U tom cilju francuska ugovorna stranka šalje svakoj ugovornoj stranci i surađujućoj državi zahtjev za plaćanje dugovanog doprinosa, te Predsjedništvu presliku zahtjeva.
   Ugovorne stranke i surađujuće države u potpunosti plaćaju svoje doprinose do 30. travnja tekuće financijske godine.
   Ako ugovorna stranka ne ispuni svoje financijske obveze do tog datuma, primjenjivat će se važeći propisi Zajednice koji reguliraju plaćanje zatezne kamate za doprinose u proračun Zajednice. Ti se propisi primjenjuju mutatis mutandis u slučajevima kada surađujuća država ne ispoštuje svoju financijsku obvezu na vrijeme.
   Francuska ugovorna stranka šalje državama pismo sa zahtjevom za plaćanje preko određenih upravnih tijela, o kojima je dobila detaljne podatke početkom financijske godine u kojoj treba izvršiti usvojeni operativni proračun.
   U pismu se navodi:

               —

               pravne osnove zahtjeva za plaćanje,

               —

               iznos operativnog proračuna koji je donio Izvršni odbor za dotičnu godinu.

         Pismu se prilaže tablica s prikazom udjela surađujućih država izračunanih na temelju BDP-a i tablica s prikazom udjela svake ugovorne stranke u operativnom proračunu za C.SIS izračunanih na temelju udjela njezinog PDV-a u SIS-u. Prilaže se i tablica s prikazom izračuna udjela BDP-a i PDV-a u SIS-u za godinu u kojoj će nastati trošak.
   Da bi se osigurao nesmetan prijenos plaćanja, svaka država treba priložiti uz svoj prijenos obavijest koja sadrži sljedeće informacije:

               OBJET

               :

               versement de la quote-part 199… de l’Etat… au budget de fonctionnement du système informatique Schengen

               MONTANT

               :

               … francs

               BENEFICIAIRE

               :

               Ministere de l’Intérieur, Direction des transmissions et de l’informatique

               (PREDMET

               :

               Plaćanje doprinosa… (država) za godinu 199… u operativni proračun Schengenskog informacijskog sustava

               IZNOS

               :

               … franaka

               PRIMATELJ

               :

               Ministarstvo unutarnjih poslova, Odjel za prijenos podataka i informatiku)

         Ugovorne stranke i surađujuće države mogu se odlučiti da unaprijed plate iznos koji pokriva njihove procijenjene doprinose za nekoliko financijskih godina.
   GLAVA IV.

      ODOBRENJE RAČUNA

   Na početku svake financijske godine francuska ugovorna stranka šalje državama dokument sastavljen na temelju odredaba ove Financijske uredbe koji treba Izvršni odbor da bi dao konačnu razrješnicu za proteklu financijsku godinu, nakon primitka mišljenja Središnje skupine.
   Dokument sadrži:
   1.   Za proračun za postavljanje

               —

               izjavu o izdacima koju sastavlja francuska ugovorna stranka i, ako je to primjereno, ostale ugovorne stranke ili surađujuće države u skladu s odredbama glave II. točke 3. ove Financijske uredbe;

               —

               iznos i raščlambu doprinosa koji svaka država uplaćuje u fond potpore (fonds de concours) i ako je to primjereno, sve neplaćene iznose koju treba naplatiti.

         2.   Za operativni proračun

               —

               izjavu o izdacima nastalima u protekloj financijskoj godini. Ta tablica prikazuje manjak ili višak u usporedbi s proračunom donesenim u skladu s glavom III., točkom 1. ove Financijske uredbe, tako da se državama mogu zaračunati ili vratiti odgovarajući iznosi;

               —

               iznos i raščlambu doprinosa uplaćenih u fond potpore i, ako je to primjereno, sve iznose koje duguju države.

         Dokument ovjerava financijski inspektor francuskog Ministarstva unutarnjih poslova, a Predsjedništvo ga šalje svim ugovornim strankama i surađujućim državama.
   Odobrenje navedenog dokumenta od strane Izvršnog odbora predstavlja konačnu razrješnicu računa koje podnosi Francuska Republika za dotičnu financijsku godinu. Odobrenje se daje u prvom tromjesečju godine koja slijedi nakon dotične proračunske godine.
   Tablica s prikazom doprinosa svake države za sljedeću financijsku godinu, izračunanih u skladu s glavom I. točkom 1. ove Financijske uredbe, prilaže se dokumentu.
   Ako država odluči platiti svoje doprinose djelomično ili u cijelosti u obliku avansa, u dokumentu se prikazuje preostali iznos nakon odbitka dugovanih iznosa za dotičnu proračunsku godinu.
   Ova Odluka stupa na snagu kada sve ugovorne stranke Schengenske konvencije pošalju obavijest da su završeni postupci koje zahtijevaju njihovi pravni sustavi da bi takve odluke postale obvezujuće na njihovom državnom području.


title: 2014/331/EU: Odluka Vijeća od 14. travnja 2014. o potpisivanju, u ime Europske unije, i o privremenoj primjeni Sporazuma između Europske unije i Republike Sejšela o pristupu ribarskih plovila koja plove pod zastavom Sejšela vodama i morskim biološkim resursima Mayottea, koji su pod jurisdikcijom Europske unije

text:
               6.6.2014

               HR

               Službeni list Europske unije

               L 167/1

         ODLUKA VIJEĆA
   od 14. travnja 2014.
   o potpisivanju, u ime Europske unije, i o privremenoj primjeni Sporazuma između Europske unije i Republike Sejšela o pristupu ribarskih plovila koja plove pod zastavom Sejšela vodama i morskim biološkim resursima Mayottea, koji su pod jurisdikcijom Europske unije

      (2014/331/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., u vezi s člankom 218. stavkom 5.,
   uzimajući u obzir prijedlog Europske Komisije,
   budući da:

               (1)

               Europsko vijeće 11. srpnja 2012. donijelo je Odluku 2012/419/EU (1) o izmjeni, s učinkom od 1. siječnja 2014., statusa Mayottea u odnosu na Europsku uniju. Od tog je datuma Mayotte prestao biti prekomorska zemlja ili područje i postao je najudaljenija regija Unije u smislu članka 349. Ugovora o funkcioniranju Europske unije (UFEU).

               (2)

               Vijeće je ovlastilo Komisiju za pregovore, u ime Unije, o Sporazumu s Republikom Sejšelima u pogledu pristupa ribarskih plovila koja plove pod zastavom Republike Sejšela, vodama i morskim biološkim resursima Unije u isključivom gospodarskom pojasu uz obalu Mayottea.

               (3)

               Kao posljedica tih pregovora, Sporazum između Europske unije i Republike Sejšela o pristupu ribarskih plovila koja plove pod zastavom Sejšela vodama i morskim biološkim resursima Mayottea, koji su pod jurisdikcijom Europske unije („Sporazum”) parafiran je 15. studenoga 2013.

               (4)

               Kako bi nadležna tijela u Mayotteu provela pravila zajedničke ribarstvene politike (ZRP) od datuma kada Mayotte postaje najudaljenija regija, potrebno je uspostaviti odgovarajući administrativni okvir, aktivnosti kontrole, fizičku infrastrukturu te osigurati primjerenu izgradnju kapaciteta. To će također pomoći u pogledu zahtjeva za udovoljavanjem međunarodnim obvezama Unije u području izvješćivanja.

               (5)

               Trebalo bi osigurati potrebna financijska sredstva tijelima nadležnima za ribarstvo u Mayotteu upotrebom pristojbi koje vlasnici brodova plaćaju izravno Mayotteu. Takvo je rješenje još prikladnije kada se u obzir uzme snažna povezanost koja se razvila između sejšelske flote i lokalne zajednice francuske najudaljenije regije Mayotte. Ribarska flota koja plovi pod zastavom Sejšela obavlja aktivnosti u vodama Mayottea već više godina na temelju dogovora između Mayottea i vlasnikâ brodova, na osnovi čega brodovlasnici Mayotteu plaćaju pristojbu za dozvolu ribarenja u njegovim vodama. Kako bi se osigurao nastavak ribarskih aktivnosti i prednosti koje iz toga proizlaze za Mayotte, prikladno je da sva plaćanja povezana s dozvolama i ulovima iz tog Sporazuma idu izravno u korist lokalnoj zajednici Mayottea.

               (6)

               Sporazum bi trebalo potpisati.

               (7)

               Kako bi se omogućio, što je prije moguće, nastavak ribolovnih aktivnosti plovila Republike Sejšeli, Sporazum bi trebalo primjenjivati na privremenoj osnovi od dana kada ga potpišu obje strane,

         DONIJELO JE OVU ODLUKU:
   Članak 1.
   Potpisivanje u ime Unije Sporazuma između Europske unije i Republike Sejšela o pristupu ribarskih plovila koja plove pod zastavom Sejšela vodama i morskim biološkim resursima Mayottea, koji su pod jurisdikcijom Europske unije odobrava se u ime Unije, podložno njegovu sklapanju.
   Tekst Sporazuma priložen je ovoj Odluci.
   Članak 2.
   1.   Francuska je ovlaštena prikupljati, za račun svoje najudaljenije regije Mayotte, plaćanja povezana s dozvolama i ulovima i druge naknade koje su dužni platiti upravitelji plovila koja plove pod zastavom Sejšela kako bi im se odobrio pristup vodama i morskim biološkim resursima u vodama Unije uz obalu Mayottea u skladu s odredbama iz poglavlja III. odjeljka 1. stavaka 8. i 9. i odjeljka 2. Priloga Sporazumu. Francuska je dužna te primitke koristiti za uspostavu odgovarajućeg administrativnog okvira, aktivnosti kontrole, fizičke infrastrukture te pružanje primjerene izgradnje kapaciteta kako bi vlasti Mayottea mogle udovoljiti zahtjevima ZRP-a.
   2.   Francuska Komisiji dostavlja pojedinosti o tom bankovnom računu.
   3.   Na kraju svake godine provedbe Sporazuma, Francuska Komisiji dostavlja iscrpan izvještaj o plaćanjima koja su izvršila plovila kojima je odobren ribolov te o korištenju tih plaćanja.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se primjenjuje na privremenoj osnovi od dana potpisivanja, do dovršetka postupaka za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  Odluka Europskog vijeća 2012/419/EU od 11. srpnja 2012. o izmjeni statusa prekomorske zemlje Mayotte u odnosu na Europsku uniju (SL L 204, 31.7.2012., str. 131.).


title: 2008/199/EZ: Odluka Vijeća od 28. veljače 2008. o zaključivanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, uzimajući u obzir pristupanje Republike Bugarske i Rumunjske Europskoj uniji

text:
               11/Sv. 031

               HR

               Službeni list Europske unije

               242

         32008D0199

               L 060/33

               SLUŽBENI LIST EUROPSKE UNIJE

               28.02.2008.

      ODLUKA VIJEĆA

   od 28. veljače 2008.
   o zaključivanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, uzimajući u obzir pristupanje Republike Bugarske i Rumunjske Europskoj uniji
   (2008/199/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom, drugom rečenicom i člankom 300. stavkom 3. drugim podstavkom,
   uzimajući u obzir Akt o pristupanju iz 2005., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, uzimajući u obzir pristupanje Republike Bugarske i Rumunjske Europskoj uniji potpisan je 26. studenoga 2007. u ime Europske zajednice i njezinih država članica.

               (2)

               Protokol bi trebalo potvrditi,

         DONIJELO JE OVU ODLUKU:
   Jedini članak
   Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, uzimajući u obzir pristupanje Republike Bugarske i Rumunjske Europskoj uniji (1) ovim se odobrava u ime Europske zajednice i njezinih država članica.

      Sastavljeno u Bruxellesu 28. veljače 2008.

            Za Vijeće

            Predsjednik

         D. MATE

      (1)  SL L 312, 30.11.2007., str. 33.


title: Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Francusku

text:
               18.6.2014

               HR

               Službeni list Europske unije

               C 186/5

         ODLUKA VIJEĆA
   od 12. lipnja 2014.
   o imenovanju članova i zamjenika članova Upravnog odbora Europske agencije za sigurnost i zdravlje na radu za Francusku
   2014/C 186/06
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popis kandidata koji su Vijeću predale vlade država članica i organizacije radnika i poslodavaca,
   uzimajući u obzir popis članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               U svojoj Odluci od 2. prosinca 2013. (2) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje koje završava 7. studenoga 2016.

               (2)

               Organizacija poslodavaca BUSINESSEUROPE dostavila je prijedloge kandidata za dva radna mjesta koja treba popuniti.

         DONIJELO JE OVU ODLUKU:
   Članak 1.
   Sljedeće osobe imenovane su za članove i zamjenike članova Upravnog odbora Europske agencije za sigurnost i zdravlje na radu za razdoblje koje završava 7. studenoga 2016.:
   III.   PREDSTAVNICI ORGANIZACIJA RADNIKA

               Zemlja

               Član

               Zamjenik člana

               Francuska

               gđa Nathalie BUET

               g. Patrick LÉVY

         Članak 2.
   Vijeće će članove i zamjenike članova koji još nisu imenovani imenovati naknadno.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 12. lipnja 2014.

            Vijeće

            Predsjednik

         Y. MANIATIS

      (1)  SL L 216, 20.8.1994., str. 1.

      (2)  Odluka Vijeća 2013/C 360/07 od 2. prosinca 2013. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 360, 10.12.2013., str. 8.).